ร้านกาแฟน่ารัก บรรยากาศดี น่านั่งร้านนี้มีชื่อว่า “Old School Coffee” ตั้งอยู่ย่านสามเสน (ใกล้กับโรงเรียนสามเสน) ซอยระนอง 1 ตรงหัวมุมพอดีค่ะ ร้านนี้เป็นร้านแบบบรรยากาศน่ารักมาก พูดเลย!! การตกแต่งเน้นความคลาสสิคอย่างผนังก็เป็นผนังอิฐเปลือย โต๊ะเก้าอี้เน้นโทนสีน้ำตาล เพื่อให้เข้ากับ Concept ร้าน ได้อารมณ์แบบย้อนวัยเด็กสมัยมัธยมมากเลยค่ะ ภายในร้านจะมีที่นั่ง 2 โซนด้วยกันค่ะ ด้านในแอร์ และด้านนอก ซึ่งด้านนอกดูร่มรื่นมาก ชิลดีเหมือนกันค่ะ เหมาะมากจะมานั่งชิลๆ คิดงาน หรือจะนัดลูกค้ามาคุยงานก็โอเคเลยนะ แนะนำค่ะ

สำหรับเมนูจะมีทั้งเครื่องดื่ม และขนมเค้กโฮมเมด ซึ่งราคาร้านนี้ไม่ได้สูงมาก  แต่เราทานเป็น “Strawberry Smoothies” หอม หวานกำลังทาน ยิ่งทานยิ่งสดชื่นค่ะ ชอบๆ นั่งทานได้เพลินๆ ดีไม่เบื่อเลยค่ะ